Document ID: 32005R1811

32005R1811
L 291/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1811/2005 НА КОМИСИЯТА
от 4 ноември 2005 година
относно временното и безсрочно разрешаване употребата на някои добавки в храните за животни и временното разрешаване на нов вид употреба на добавка, чиято употреба в храните за животни вече е разрешена
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките в храните за животни (1), и по-специално член 3, член 9г, параграф 1 и член 9д, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. за добавките за използване в храненето на животни (2), и по-специално член 25 от него,
като има предвид, че:
(1)
Регламент (ЕО) № 1831/2003 предвижда да бъдат издавани разрешителни за добавките за използване в храненето на животни.
(2)
Член 25 от Регламент (ЕО) № 1831/2003 предвижда преходни мерки за заявленията за разрешаване употребата на хранителни добавки, които са подадени съгласно Директива 70/524/ЕИО преди датата на влизане в сила на Регламент (ЕО) № 1831/2003.
(3)
Заявленията за разрешаване употребата на добавките, изброени в Приложенията към настоящия Регламент, са били подадени преди датата на влизане в сила на Регламент (ЕО) № 1831/2003.
(4)
Първоначалните становища по тези заявления, предвидени по силата на член 4, параграф 4 от Директива 70/524/ЕИО, бяха изпратени в Комисията преди датата на влизане в сила на Регламент (ЕО) № 1831/2003. Поради това тези заявления следва да продължат да бъдат третирани съгласно член 4 от Директива 70/524/ЕИО.
(5)
Употребата на ензимния препарат ендо-1,3(4)-бета-глюканаза, получен от Aspergillus aculeatus (CBS 589.94) бе разрешена временно за първи път за малки прасенца с Регламент (ЕО) № 1436/98 на Комисията (3). В подкрепа на заявление за разрешаване на употребата на този ензимен препарат без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешително. Употребата на този ензимен препарат, специфициран в приложение I, следва съответно да бъде разрешен без ограничение във времето.
(6)
Употребата на ензимния препарат ендо-1,3(4)-бета-глюканаза получен от Trichoderma longibrachiatum (АТСС 2106) бе разрешена временно за първи път за пилета за угояване с Регламент на Комисията (ЕО) № 1411/1999 (4). В подкрепа на заявление за разрешаване на употребата на този ензимен препарат без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешително. Употребата на този ензимен препарат, специфициран в приложение I, следва съответно да бъде разрешена без ограничение във времето.
(7)
Употребата на ензимния препарат ендо-1,4-бета-глюканаза, ендо-1,3(4)-бета-глюканаза и ендо-1,4-бета-ксиланаза получен от Trichoderma longibrachiatum (АТСС 74 252) бе разрешена временно за пуйки за угояване с Регламент (ЕО) № 937/2001 на Комисията (5) и за кокошки носачки с Регламент (ЕО) № 2188/2002 на Комисията (6), и без ограничение във времето за пилета за угояване с Регламент на Комисията (ЕО) № 1259/2004 (7) и за пуйки за угояване с Регламент на Комисията (ЕО) № 1206/2005 (8). В подкрепа на заявление за разширяване обхвата на разрешението за употребата на този ензимен препарат и за патици бе предоставена нова информация. Европейският орган по безопасност на храните (EFSA) даде становище за употребата на този препарат, като неговото заключение е, че той не представлява заплаха за тази допълнителна категорията животни. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на разрешително за този вид приложение. Употребата на този ензимен препарат, специфициран в приложение II, следва съответно да бъде разрешена за срок от четири години.
(8)
Представена бе информация в подкрепа на заявление за разрешаване употребата на ензимния препарат ендо-1,4-бета-ксиланаза получен от Trichoderma reesei (CBS 529.94) и ендо-1,3(4)-бета-глюканаза получен от Trichoderma reesei (CBS 526.94) за пилета за угояване и за пуйки за угояване. Европейският орган по безопасност на храните (EFSA) даде становище за употребата на този препарат, като неговото заключение е, че той не представлява заплаха за потребителя, ползвателя, за категорията животни или за околната среда. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на разрешително за този вид употреба на този препарат. Употребата на този ензимен препарат, специфициран в приложение II, следва съответно да бъде разрешена за срок от четири години.
(9)
Употребата на микроорганичния препарат Saccharomyces cerevisiae (NCYC Sc47), бе разрешена временно за първи път за млечни крави с Регламент на Комисията (ЕО) № 937/2001. В подкрепа на заявление за разрешаване употребата на този микроорганичен препарат без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешение. Употребата на този микроорганичен препарат, специфициран в приложение III, следва съответно да бъде разрешена без ограничение във времето.
(10)
Употребата на микроорганичния препарат Saccharomyces cerevisiae (CBS 493.94), бе разрешена временно за първи път за млечни крави с Регламент на Комисията (ЕО) № 937/2001. В подкрепа на заявление за разрешаване употребата на този микроорганичен препарат без ограничение във времето бе предоставена нова информация. Оценката показва, че са спазени изискванията, установени с член 3а от Директива 70/524/ЕИО за издаването на такова разрешение. Употребата на този микроорганичен препарат, специфициран в приложение III, следва съответно да бъде разрешена без ограничение във времето.
(11)
Оценката на тези заявления показва, че е необходимо да бъдат предвидени определени процедури, за да се защитят работниците от излагане на вредното въздействие на добавките, посочени в приложенията. Тези мерки за защита следва да бъдат осигурени с прилагането на Директива 89/391/ЕИО на Съвета от 12 юни 1989 година за въвеждането на мерки за насърчаване подобряването на безопасността и здравето на работниците на работното им място (9).
(12)
Предвидените по силата на настоящия регламент мерки са съобразени със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Разрешава се употребата като добавка при храненето на животни на препаратите от групата „Ензими“, така както те са специфицирани в приложение I, без ограничение във времето и при условията, определени в това приложение.
Член 2
Разрешава се употребата като добавка при храненето на животни на препаратите от групата „Ензими“, така както те са специфицирани в приложение II, за срок от четири години и при условията, определени в това приложение.
Член 3
Разрешава се употребата като добавка при храненето на животни на препаратите от групата „Микроорганизми“, така както те са специфицирани в приложение III, без ограничение във времето и при условията, определени в това приложение.
Член 4
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 ноември 2005 година.

Labels: 16
17
0
3
6